Nikolajs Gumiļovs

Nikolajs Gumiļovs (; dzimis , miris ) bija krievu dzejnieks, literatūrkritiķis, ceļotājs un virsnieks, viens no akmeisma pamatlicējiem. Dzejnieces Annas Ahmatovas vīrs un vēsturnieka Ļeva Gumiļova tēvs.

 Dzīvesgājums 
Dzimis 1886. gadā. Mācījās ģimnāzijā Carskoje Selo, kur viņa skolotājs bija Inokentijs Aņņenskis. Pirmā publikācija — 1902. gadā. Dzīves laikā daudz ceļoja, tostarp uz Āfriku. 1909. gadā romantiski sarakstījās ar noslēpumainu dzejnieci Čerubīni de Gabriaku, kas izrādījās literāra mistifikācija un noveda pie Gumiļova dueļa ar dzejnieku Maksimiliānu Vološinu.

1910. gadā apprecējās ar Annu Ahmatovu. 1911. gadā Gumiļovs bija viens no grupas "Dzejnieku cehs" (Цех поэтов) dibinātājiem, kuras sastāvā citu starpā darbojās Osips Mandelštams un Māte Marija. 1912. gadā Gumiļovs deklarēja jauna literārā virziena — akmeisma rašanos.

Sākoties Pirmajam pasaules karam, 1914. gada augustā kā brīvprātīgais iestājās armijā. Cīnījās frontē, tostarp Latvijas teritorijā. Tagadējā Preiļu novada Arendoles muižā 1915. gadā tika izmitināts Viņa Augstības Ķeizariskās Imperatrises Aleksandras Fjodorovnas 5. Aleksandrijas pulka štābs, kurā dienēja Gumiļovs. 2016. gada 13. augustā pie Arendoles pils viņam tika atklāts piemiņas akmens.Jonāne E. T. Arendolē atklāja Nikolaja Gumiļova piemiņas vietu. — Latgales Laiks, 2016, 20. sept.

1918. gadā izšķīrās no Annas Ahmatovas.

1921. gadā arestēts Taganceva lietas ietvaros, 1921. gada 26. augustā sodīts ar nāvi. Patiesie lietas apstākļi vēl aizvien nav zināmi vēsturniekiem, jo 250 (no 253) lietas sējumiem mūsdienās nav atslepenoti.

 Atsauces 

 Ārējās saites 

Kategorija:Krievu valodā rakstošie
Kategorija:Krievu dzejnieki
Kategorija:Akmeisms
Kategorija:Padomju represijās nogalinātie
Kategorija:Ar nāvi sodītie cilvēki
Kategorija:Sanktpēterburgā dzimušie